  Туспуктэм: vk.com (Лариса Буранова) Каракулино ёросын Быдӟым Атыкай ож вакытысь бомбардировщиклэсь люкетъёссэ шедьтӥзы. Удмуртиысь но Татарстанысь утчасъёс куинь нунал ӵоже люкетъёсын кык мешок бичазы. Со сярысь Кун Думаын Удмуртилэсь депутат Лариса Буранова «ВКонтакте» мерлыко вотэсысь бамаз ивортӥз. «Табере тодмо ни, со 23-тӥ южтолэзе 1942-тӥ арын вал. Малые Калмаши гурт дорын авиакатастрофа вылэм. Бусые бомбардировщик усиз (вырйылэ дэмӟыны сюрем, вылды – урод куазь люкетӥз), самолётлэн экипажез быриз. Аслобетэз Красноярскысь Ярославле келяло вал. Шугадӟон ӧз луысалыз ке, арня ӵоже со фронтэ вуысал», - Лариса Буранова, Кун Думаын Удмуртилэсь депутат. Кин вал самолётын тодыны но соослэсь ӵыжы-выжыоссэс шедьтыны малпало. Одӥгез лётчиклэн нимыз тодмо – со Киров улосысь Колодкин Александр Аверьянович. Солэсь туспуктэмзэ гурт музее сётӥзы. Бырем ожмаськисьёслы сӥзьыса гурт шоры синпелет пуктозы, вылаз нимъёссэс гожтозы. Тегъёс: БыдӟымАтыкайож история Шимучыръёс ЛарисаБуранова Каракулино Удмуртия  